open-index/open-wikipedia-markdown huggingface dataset:
หร กี เปารี

thumb|ฆาฏบริเวณหร กี เปารี

**หร กี เปารี** (อักษรเทวนาครี: हर की पौड़ी, Har Ki Pauri) เป็นฆาฏบนฝั่งแม่น้ำคงคาในนครศักดิ์สิทธิ์ หริทวาร รัฐอุตตราขัณฑ์ ประเทศอินเดีย

ว่ากันว่าจุดนี้เป็นจุดที่แม่น้ำคงคาพ้นจากเขตภูเขาและเข้าสู่ที่ราบ หร กี เปารี เป็นสถานที่จัดเทศกาลและพิธีกรรมมากมาย โดยเฉพาะระหว่างพิธีกุมภเมลาที่มีขึ้นทุกสิบสองปี, อรรธกุมภเมลาที่มีขึ้นทุกหกปี และไวศาขีทุกปีในเดือนเมษายน ตามตำนานว่ากันว่าพระวิษณุเคยเสด็จเยือนพรหมกุณฑ์ในหร กี เปารี ในสมัยพระเวท

## ประวัติศาสตร์
ว่ากันว่ากษัตริย์วิกรมาทิตยะเป็นผู้สร้างฆาฏนี้ขึ้นเมื่อ 100 ปีก่อนคริสต์กาล เพื่อระลึกถึงพี่/น้องชาย ภรถรี ซึ่งเคยเดินทางมาทำสมาธิอยู่ริมฝั่งแม่น้ำคงคา พื้นที่ภายในหร กี เปารี ที่เป็นบริเวณประกอบพิธีคงคาอารตียามเย็นและถือเป็นจุดที่ศักดิ์สิทธิ์สูงสุดมีชื่อว่า พรหมกุณฑ์ (; Brahmakund) ซึ่งเป็นจุดที่เชื่อว่าหยดน้ำอมฤตร่วงหล่นลงมาจากฟากฟ้าเมื่อครั้นครุฑบินขนน้ำอมฤตใส่ไหออกมาหลังการกวนเกษียรสมุทร

จากบันทึกเมื่อปี 1819 มีการบรรยายว่าฆาฏมีลักษณะเป็นทางเดินแคบ และในกุมภเมลาปีเดียวกันนั้น มีผู้เสียชีวิต 430 คนจากการบีบอัดกันจากการที่คนเบียดเสียดกันลงไปอาบแม่น้ำคงคา จากนั้นมารัฐบาลเจ้าอาณานิคมอังกฤษจึงดำเนินการขยายพื้นที่ขึ้นจนกว้าง  และเพิ่มบันไดหกสิบขั้นลงน้ำ จากนั้นมามีการขยายอีกครั้งในปี 1938 และอีกครั้งในปี 1986 ส่วนหอนาฬิกาอันเป็นจุดหมายตา สร้างขึ้นในปี 1938

## คงคาอารตี
ทุกวันตอนเย็น ช่วงเวลาพระอาทิตย์ลับขอบฟ้า นักบวชแห่งหร กี เปารี จะประกอบพิธีคงคาอารตี ซึ่งเป็นพิธีโบราณ ประกอบด้วยการจุดประทีปบนน้ำและปล่อยไหลไปตามกระแสน้ำ ผู้คนจำนวนมากรวมตัวกันบนฝั่งฆาฏเพื่อขับร้องบทสวดภาวนา ขณะที่นักบวชถือถ้วยบรรจุไฟและสั่นกระดิ่งตามวิหารริมฆาฏ

## อ้างอิง

หมวดหมู่:แม่น้ำคงคา
หมวดหมู่:สิ่งก่อสร้างในรัฐอุตตราขัณฑ์
แยกบางขุนพรหม

**แยกบางขุนพรหม** เป็นสี่แยกที่เป็นจุดตัดระหว่างถนนสามเสนกับถนนวิสุทธิกษัตริย์ ตั้งอยู่ในแขวงวัดสามพระยา เขตพระนคร กรุงเทพมหานคร สถานที่สำคัญในบริเวณใกล้เคียงได้แก่ ธนาคารแห่งประเทศไทย วังบางขุนพรหม วัดสามพระยา วัดอินทรวิหาร วัดเอี่ยมวรนุช

หมวดหมู่:เขตพระนคร
หมวดหมู่:สี่แยกในกรุงเทพมหานคร
บีเอชเอ็นเตอร์เทนเมนต์

**บีเอชเอ็นเตอร์เทนเมนต์** () เป็นบริษัทบันเทิงของเกาหลีใต้ก่อตั้งโดยอี บย็อง-ฮ็อน นักแสดงชื่อดังและซน ซ็อก-อู ผู้จัดการของเขาที่ร่วมงานกันมายาวนานในปี ค.ศ. 2006 ในช่วงแรกของการก่อตั้ง เป็นเอเจนซี่ที่ทำหน้าที่บริหารจัดการกิจกรรมของอีเพียงคนเดียว ต่อมาบริษัทได้เติบโตขึ้นจนสามารถบริหารจัดการนักแสดงมากมายทั่วเอเชีย

ตั้งแต่ปี ค.ศ. 2018 บีเอชเอ็นเตอร์เทนเมนต์ได้ดำเนินกิจการในฐานะบริษัทสาขาของกาเกาเอ็นเตอร์เทนเมนต์ บริษัทแห่งนี้เป็นต้นสังกัดของนักแสดงที่มีชื่อเสียงหลายคนในอุตสาหกรรมบันเทิงของเกาหลีใต้ รวมถึงอี บย็อง-ฮ็อน, ฮัน ฮโย-จู, โก ซู, ฮัน กา-อิน, ฮัน จี-มิน, พัก แฮ-ซู, อี จี-อา, คิม โก-อึน, ยู จี-แท, อี จิน-อุค, พัก จิน-ย็อง และพัก โบ-ย็อง

## ประวัติ
### 2006–2007: การก่อตั้ง
ก่อนที่จะก่อตั้งบีเอชเอ็นเตอร์เทนเมนต์ อี บย็อง-ฮ็อนเคยอยู่ภายใต้สังกัดเพลเยอร์เอ็นเตอร์เทนเมนต์ ในช่วงเวลานี้ ความนิยมของเขากระจายไปทั่วเอเชีย และเขามักมีกิจกรรมในต่างประเทศ โดยเฉพาะในญี่ปุ่น เมื่อวันที่ 18 กรกฎาคม ค.ศ. 2005 เพลเยอร์เอ็นเตอร์เทนเมนต์ถูกซื้อกิจการโดยแฟนทอมเอ็นเตอร์เทนเมนต์กรุป แม้จะอยู่ภายใต้การดูแลของหนึ่งในบริษัทเอเจนซี่ระดับชั้นนำในขณะนั้น แต่ก็มีรายงานว่าอีไม่พอใจกับการบริหารจัดการกิจกรรมของเขา ทั้งในเกาหลีใต้และต่างประเทศ

ในปี ค.ศ. 2006 เมื่อใกล้จะสิ้นสุดสัญญากับแฟนทอม อีได้ก่อตั้งบีเอชเอ็นเตอร์เทนเมนต์ร่วมกับซน ซ็อก-อู ผู้จัดการที่ร่วมงานกันมายาวนานซึ่งได้รับแต่งตั้งให้เป็นซีอีโอ ซนได้ทำงานเป็นผู้จัดการของอีตั้งแต่ปลายปี ค.ศ. 2001 และได้รับการยกย่องว่าเป็นผู้ช่วยให้อีบรรลุสถานะดาราระดับฮันรยู ชื่อบริษัทได้มาจากอักษรย่อของชื่อแรกของอี

## อ้างอิง

หมวดหมู่:บริษัทเอเจนซี่ของเกาหลีใต้
หมวดหมู่:บริษัทการบันเทิงที่ก่อตั้งในปี พ.ศ. 2549
หมวดหมู่:บริษัทสาขาของกาเกา
หมวดหมู่:กาเกาเอนเตอร์เทนเมนต์
หมวดหมู่:กาเกาเอ็ม
หมวดหมู่:บริษัทเอกชนของเกาหลีใต้
สโมสรฟุตบอลอุบล อีสเทิร์น

**สโมสรฟุตบอลอุบล อีสเทิร์น** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากมหาวิทยาลัยการจัดการและเทคโนโลยีอีสเทิร์น จังหวัดอุบลราชธานี ปัจจุบันแข่งขันในระดับไทยลีก 3 โซนภาคตะวันออกเฉียงเหนือ

## ประวัติ
สโมสรฟุตบอลอุบล โปลี	ก่อตั้งเมื่อปี 2565 อุบล โปลีได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคตะวันออกเฉียงเหนือ เป็นการแข่งขันแรก โดยได้ตำแหน่งรองชนะเลิศของโซน ต่อมาในปี 2566 ได้เปลี่ยนชื่อสโมสรเป็น อุบล โปลี ยูไนเต็ด

ในปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคตะวันออกเฉียงเหนือ โดยผลงานจบอันดับที่ 6 โซนภาคตะวันออกเฉียงเหนือ ต่อมาในปีเดียวกัน ได้เปลี่ยนชื่อสโมสรเป็น มหาวิทยาลัยการจัดการและเทคโนโลยีอีสเทิร์น

ในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคตะวันออกเฉียงเหนือ โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออกเฉียงเหนือ ต่อมาในปีเดียวกัน ได้เปลี่ยนชื่อสโมสรเป็น อุบล อีสเทิร์น

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน
*ตั้งแต่ พ.ศ. 2565 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** รองชนะเลิศ โซนภาคตะวันออกเฉียงเหนือ: 2568

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดอุบลราชธานี
ม
หมวดหมู่:ก่อตั้งในประเทศไทยในปี พ.ศ. 2565
การเลือกตั้งสมาชิกสภาผู้แทนราษฎรจังหวัดร้อยเอ็ด เขต 1 แทนตำแหน่งที่ว่าง พ.ศ. 2524

**การเลือกตั้งสมาชิกสภาผู้แทนราษฎรจังหวัดร้อยเอ็ด เขต 1 แทนตำแหน่งที่ว่าง พ.ศ. 2524** เป็นการเลือกตั้งสมาชิกสภาผู้แทนราษฎรจังหวัดร้อยเอ็ด แทนที่สมพร จุรีมาศ ที่เสียชีวิต โดยกำหนดให้มีการเลือกตั้งเมื่อวันที่ 9 สิงหาคม พ.ศ. 2524

## ที่มา
เนื่องจาก สมพร จุรีมาศ สมาชิกสภาผู้แทนราษฎรจังหวัดร้อยเอ็ด พรรคสยามประชาธิปไตย ได้เสียชีวิตลง เมื่อวันที่ 25 พฤษภาคม พ.ศ. 2524 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 9 สิงหาคม พ.ศ. 2524

## ผู้สมัคร
มีผู้สมัครดังต่อไปนี้

## ก่อนการเลือกตั้ง
ก่อนการเลือกตั้ง เกิดปรากฎการณ์ **"โรคร้อยเอ็ด"** สืบเนื่องจากผู้สมัครมีการจ้างนักแสดงจากละครโทรทัศน์ *[[ดาวพระศุกร์]]* มาร่วมหาเสียง พร้อมกับแจกซองให้กับประชาชนในพื้นที่ ไม่เพียงเท่านั้น มีการหาเสียงด้วยข้อมูลเกินจริงหลายประการ อาทิ ถ้าชนะเลือกตั้งจะต่อเส้นทางรถไฟจากจังหวัดนครราชสีมาเข้ามาที่จังหวัดร้อยเอ็ด กับการกั้นเขื่อนกั้นฝายเป็นระยะๆ ตั้งต้นแม่น้ำชี และแม่น้ำมูล ไม่ให้มีน้ำท่วม จะมีก็แต่ข้าวปลาเต็มทุ่งเต็มท่า ซึ่งแม้จะมีการเก็บหลักฐานไว้ ก็ไม่สามารถดำเนินคดีได้ เพราะไม่มีตำรวจรับคดีแม้แต่รายเดียว

## ผลการเลือกตั้ง

เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ และอำเภอพนมไพร

* แทนตำแหน่งของ สมพร จุรีมาศ ส.ส.ลำดับที่ 2 ของเขตเลือกตั้ง

## อ้างอิง

ร้อยเอ็ด พ.ศ. 2524
ร้อยเอ็ด
หมวดหมู่:การเลือกตั้งในจังหวัดร้อยเอ็ด
การเลือกตั้งสมาชิกสภาผู้แทนราษฎรจังหวัดร้อยเอ็ด เขต 3 แทนตำแหน่งที่ว่าง พ.ศ. 2522

**การเลือกตั้งสมาชิกสภาผู้แทนราษฎรจังหวัดร้อยเอ็ด เขต 3 แทนตำแหน่งที่ว่าง พ.ศ. 2522** เป็นการเลือกตั้งสมาชิกสภาผู้แทนราษฎรจังหวัดร้อยเอ็ด แทนที่ร้อยตำรวจเอก พงศ์พันธ์ พงศ์สยาม ที่เสียชีวิตลง โดยกำหนดให้มีการเลือกตั้งเมื่อวันที่ 23 ธันวาคม พ.ศ. 2522

## ที่มา
เนื่องจาก ร้อยตำรวจเอก พงศ์พันธ์ พงศ์สยาม สมาชิกสภาผู้แทนราษฎรจังหวัดร้อยเอ็ด พรรคกิจสังคม ได้เสียชีวิตลง เมื่อวันที่ 4 ตุลาคม พ.ศ. 2522 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 23 ธันวาคม พ.ศ. 2522

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 3 ประกอบด้วยอำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, กิ่งอำเภอเมืองทรวง และกิ่งอำเภอโพนทราย

* แทนตำแหน่งของ ร้อยตำรวจเอก พงศ์พันธ์ พงศ์สยาม ส.ส.ลำดับที่ 1 ของเขตเลือกตั้ง

## อ้างอิง

ร้อยเอ็ด พ.ศ. 2522
ร้อยเอ็ด
หมวดหมู่:การเลือกตั้งในจังหวัดร้อยเอ็ด
ต่ง ไป๋

**ต่ง ไป๋** (, หลัง ค.ศ. 178 – 192) เป็นสตรีสูงศักดิ์ชาวจีนผู้เป็นสมาชิกของตระกูลต่ง (董) หรือตั๋ง/ตังในช่วงปลายยุคราชวงศ์ฮั่นตะวันออก เป็นหลานปู่ของตั๋งโต๊ะ (董卓 *ต่ง จั๋ว*) ขุนศึกและประมุขทางพฤตินัยของจีนเป็นเวลาสั้น ๆ ต่ง ไป๋ได้รับบรรดาศักดิ์และศักดินาหลังตั๋งโต๊ะเข้ายึดอำนาจราชสำนักของราชวงศ์ฮั่น โดยต่ง ไป๋ได้รับบรรดาศักดิ์เป็น "ท่านหญิงเว่ย์หยาง"  (渭陽君 *เว่ย์หยางจฺวิน*) ขณะมีอายุ 15 ปี

ข้อมูลส่วนใหญ่เกี่ยวกับชีวประวัติของต่ง ไป๋บันทึกในประวัติศาสตร์นิพนธ์ *[[สามก๊กจี่]]* (三國志 *ซานกั๋วจื้อ*)  ต่ง ไป๋ไม่ปรากฏในนวนิยาย *[[สามก๊ก]]* (三國演義 *ซานกั๋วเหยี่ยนอี้*) ที่เขียนโดยล่อกวนตง (羅貫中 *หลัว กว้านจง*)

## ประวัติ
ไม่มีบันทึกเกี่ยวกับวันเกิดของต่ง ไป๋และไม่ทราบตัวตนของบิดามารดา ต่ง ไป๋เป็นหลานปู่ของตั๋งโต๊ะขุนศึกผู้เข้ายึดครองนครหลวงลกเอี๋ยง (洛陽 *ลั่วหยาง*) เมื่อ ค.ศ. 189 และขึ้นเป็นประมุขโดยพฤตินัยของจีน ตั๋งโต๊ะปลดหองจูเปียน (皇子辯 *หฺวางจื่อเปี้ยน*) จากตำแหน่งจักรพรรดิและตั้งพระเจ้าเหี้ยนเต้ (漢獻帝 *ฮั่นเซี่ยนตี้*) ขึ้นครองราชย์แทน ตั๋งโต๊ะยังตั้งตนเป็นอัครมหาเสนาบดี

การฉ้อราษฎร์บังหลวงและการใช้อำนาจเผด็จการของตั๋งโต๊ะ ทำให้อ้วนเสี้ยว (袁紹 *ยฺเหวียน เช่า*) ก่อตั้งกองทัพเพื่อต่อต้านอำนาจทางทหารของตั๋งโต๊ะ ตั๋งโต๊ะหนีทัพพันธมิตรต่อต้านตั๋งโต๊ะและย้ายนครหลวงไปเตียงอั๋น (長安 *ฉางอาน*) พร้อมด้วยจักรพรรดิ เหล่าข้าราชบริพาร และราษฎรในลกเอี๋ยง ต่ง ไป๋และครอบครัวก็ติดตามตั๋งโต๊ะไปด้วย

เมื่อ ค.ศ. 190 เมื่อตั๋งโต๊ะผู้ปู่ย้านนครหลวงไปเตียงอั๋น ต่ง ไป๋ในเวลาเวลานั้นมีอายุไม่ถึง 15 ปีและยังไม่เข้าสู่วัยผู้ใหญ่ ได้รับการตั้งให้มีบรรดาศักดิ์เป็นท่านหญิงเว่ย์หยาง (渭陽君 *เว่ย์หยางจฺวิน*)  และได้รับศักดินา แม้ว่าจูฮี (朱儁 *จู จฺวิ้น*) จะคัดค้าน มีการจัดพิธีมอบบรรดาศักดิ์อย่างยิ่งใหญ่ มีการสร้างปะรำพิธีสูง 5 ถึง 6 ฉื่อ (尺) หรือประมาณ   ในมาตราปัจจุบัน ตัวต่ง ไป๋นั่งรถม้าทองคำหุ้มสีน้ำเงิน โดยมีข้าราชการ ขุนพล และนายทหารรวมหลายพันคนเดินขบวนตามหลัง ต่ง ไป๋รับตราจากตั๋งห้อง (董璜 *ต่ง หฺวาง*) ผู้เป็นลุงหรืออา ตั๋งโต๊ะมอบบรรดาศักดิ์และศักดินาแแก่ทั้งตระกูลเพื่อพยายามรักษาฐานะของตนไว้

เมื่อ ค.ศ. 192 ลิโป้ (呂布 *ลฺหลี่ ปู้*) ผู้เป็นบุตรบุญธรรมของตั๋งโต๊ะสังหารตั๋งโต๊ะโดยการสนับสนุนจากอ้องอุ้น (王允 *หวาง ยฺหวิ่น*) ผู้เป็นเสนาบดีมหาดไทย (司徒 *ซือถู*) หลังการเสียชีวิตของตั๋งโต๊ะ สมาชิกตระกูลตั๋ง (*ต่ง*) ทั้งหมดรวมถึงมารดาอายุ 90 ปีของตั๋งโต๊ะล้วนถูกประหารชีวิต สันนิษฐานว่าต่ง ไป๋ก็ถูกประหารชีวิตพร้อมสมาชิกคนอื่น ๆ ของตระกูลในเวลานั้น

## ในวัฒนธรรมประชานิยม
* ต่ง ไป๋เป็นตัวละครที่เล่นได้ใน *[[ไดนาสตีวอริเออร์ 9]]* โดยโคเอเทกโม ซึ่งเป็นเกมที่อิงจากเหตุการณ์ในยุคสามก๊ก 
* ต่ง ไป๋ยังปรากฏในซีรีส์เกมกลยุทธ์ *[[โรแมนซ์ออฟเดอะทรีคิงดัมส์]]* โดยโคเอเทกโม

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* 

หมวดหมู่:ผู้หญิงจีนในคริสต์ศตวรรษที่ 2
หมวดหมู่:ชาวจีนในคริสต์ศตวรรษที่ 2
หมวดหมู่:บุคคลช่วงปลายราชวงศ์ฮั่น
อำเภออาฟานัสเยฟสกี

**อำเภออาฟานัสเยฟสกี** () เป็นเขตบริหาร และเทศบาล (ไรออน) ซึ่งเป็นหนึ่งใน39 อำเภอของแคว้นคีรอฟ ประเทศรัสเซีย ตั้งอยู่ทางตะวันออกของแคว้นและติดกับอำเภอเวร์คเนคัมสกีทางเหนือ แคว้นเปร์มทางตะวันออก อุรมูร์เตียทางใต้ และอำเภอโอมึตนินสกีทางตะวันตก อำเภอนี้มีพื้นที่ทั้งหมด  โดยมีศูนย์กลางบริหารอยู่ที่อาฟานัสเยโว และมีประชากร:  16,961 (สำมะโน 2002);  ประชากรในอาฟานัสเยโวมีถึงร้อยละ 24.8 ของประชากรทั้งอำเภอ

## อ้างอิง

### ข้อมูล
*
*
*
ปาจูจาลูวา

**ปาจูจาลูวา** (, ; แปลว่า การแข่งเรือ; หรือ ) เป็นการแข่งเรือพื้นถิ่นของชาวมีนังกาเบา ส่วนหนึ่งของวัฒนธรรมมีนังกาเบาพื้นถิ่น ที่มีที่มาจากแถบตะวันออกของจังหวัดสุมาตราตะวันตก ในแถบตานะฮ์ดาตาร์ และ กูวันตันซีงีงี บนเกาะสุมาตรา ปาจูจาลูวามีจัดขึ้นเป็นประจำทุกปีบนแม่น้ำบาตังกูวันตัน ซึ่งมีปฏิบัติสืบทอดกันมาหลายร้อยปี

นับตั้งแต่ปี ค.ศ. 2014 ธรรมเนียม ภูมิปัญญา จารีตประเพณี ตลอดจนคุณลักษณะที่มีสิ่งแวดล้อมเป็นศูนย์กลางของปาจูจาลูวา ได้รับการยอมรับจากกระทรวงการศึกษาฯ ให้เป็นส่วนหนึ่งของมรดกทางวัฒนธรรมที่จับต้องไม่ได้แห่งชาติของอินโดนีเซีย ในปี ค.ศ. 2022 ศิลปะปาจูจาลูวาร์ ผลงานภาพประกอบโดยศิลปินชาวซุนดาในบันดุง วัซตานา ฮาอีกัล (Wastana Haikal) ได้รับการคัดเลือกให้เป็นกูเกิลดูเดิลประจำวันที่ 17 สิงหาคม เพื่อฉลองวันเอกราชอินโดนีเซียประจำปีนั้น

คำนี้เป็นคำภาษามีนังกาเบาตะวันออก โดยคำว่า  แปลว่า "การแข่งขัน" (เช่นเดียวกับในชื่อปาชูยาวี และคำว่า  แปลว่า "เรือ(ยาว)" รวมกันจึงแปลว่า การแข่งเรือ หรือ การแข่งเรือยาว

ในปี 2025 วิดีโอจากการแข่งปาจูจาลูวาประจำชาติกลายมาเป็นวิดีโอไวรัลบนโลกอินเทอร์เน็ต วิดีโอดังกล่าวมีชื่อว่า *Boat Kid Aura Farming* (เด็ก[บน]เรือสะสมออร่า) ซึ่งแสดงเด็กนักเต้นบนหัวเรือ (เรียกว่า ตูกังตารี; *Tukang Tari* หรือ อานักโชกี; *Anak Coki*) ในชุดเตอลุกเบอลางา ตัดต่อเข้ากับดนตรีของเพลง *Black and Rich* วิดีโอดังกล่าวมีการรีโพสต์และนำมาเลียนแบบหลายครั้ง ปารีแซ็ง-แฌร์แม็งได้ทำวิดีโอเต้นตามโพสต์ในติ๊กต็อก ซึ่งมียอดเข้าชมมากกว่า 7 ครั้งในเวลา 10 วัน ตามด้วยวิดีโอเต้นตามโดยทั้งสโมสรฟุตบอลเอซี มิลาน, แทรวิส เคลซี และแอเล็กซ์ แอลเบิน เป็นต้น เด็กชายในวิดีโอมีชื่อว่า รัยยัน อาร์กัน ดีกา (Rayyan Arkan Dhika) มีอายุ 11 ขวบ ณ ตอนที่ปรากฏในวิดีโอ ต่อมาเขาได้รับแต่งตั้งเป็นทูตวัฒนธรรมประจำจังหวัดรีเยา บ้านเกิดของเขา ด้วยบทบาทในการผลักดันวัฒนธรรมพื้นถิ่นสู่การเป็นที่รู้จักในระดับนานาชาติ

## อ้างอิง

หมวดหมู่:ชาวมีนังกาเบา
หมวดหมู่:การแข่งเรือ
หมวดหมู่:เกาะสุมาตรา
หมวดหมู่:กีฬาในประเทศอินโดนีเซีย
หมวดหมู่:อินเทอร์เน็ตมีมในปี พ.ศ. 2568
การส่งคืนมาเก๊า

**การส่งคืนมาเก๊า** จากสาธารณรัฐโปรตุเกสสู่สาธารณรัฐประชาชนจีน เกิดขึ้นในเวลาเที่ยงคืนของวันที่ 20 ธันวาคม ค.ศ. 1999 เหตุการณ์นี้ยุติการปกครองของโปรตุเกสที่มีมานานถึง 442 ปีในอดีตนิคมแห่งนี้ ซึ่งเริ่มต้นขึ้นใน ค.ศ. 1557

มาเก๊าได้รับการตั้งถิ่นฐานโดยพ่อค้าชาวโปรตุเกสใน ค.ศ. 1557 สมัยราชวงศ์หมิง และต่อมาอยู่ภายใต้การปกครองของโปรตุเกสในระดับต่าง ๆ จนถึง ค.ศ. 1999 การเข้ามาเกี่ยวข้องของโปรตุเกสในภูมิภาคนี้ได้รับการยอมรับอย่างเป็นทางการจากราชวงศ์ชิงใน ค.ศ. 1749 ผู้ว่าการโปรตุเกส ฌูเวา มาเรีย แฟร์เรรา ดู อามารัล ซึ่งได้รับแรงหนุนจากสงครามฝิ่นครั้งที่หนึ่งและสนธิสัญญานานกิง พยายามผนวกดินแดนนี้โดยขับไล่ทางการชิงใน ค.ศ. 1846 แต่ถูกลอบสังหาร หลังสงครามฝิ่นครั้งที่สอง รัฐบาลโปรตุเกสพร้อมตัวแทนจากอังกฤษ ลงนามในสนธิสัญญาปักกิ่งจีน–โปรตุเกส ค.ศ. 1887 ซึ่งให้สิทธิ์การเป็นอาณานิคมถาวรแก่โปรตุเกสในมาเก๊า โดยมีเงื่อนไขว่าโปรตุเกสจะต้องให้ความร่วมมือในการยุติการลักลอบค้าฝิ่น

หลังสาธารณรัฐประชาชนจีนก่อตั้งขึ้นใน ค.ศ. 1949 และการส่งมอบที่นั่งของจีนให้กับสาธารณรัฐประชาชนจีนที่สหประชาชาติใน ค.ศ. 1971 ในตอนนั้นรัฐมนตรีต่างประเทศ หฺวาง หฺวา ยื่นอุทธรณ์ต่อคณะกรรมาธิการพิเศษว่าด้วยการปลดปล่อยอาณานิคมแห่งสหประชาชาติเพื่อขอให้ถอดมาเก๊า (และฮ่องกง) ออกจากรายชื่ออาณานิคม โดยต้องการการเจรจาทวิภาคีที่นำไปสู่การส่งคืนดินแดน มากกว่าการได้รับเอกราชของดินแดนตามที่ถูกบ่งชี้โดยการรวมอยู่ในรายชื่อดังกล่าว

วันที่ 25 เมษายน ค.ศ. 1974 กลุ่มนายทหารฝ่ายซ้ายชาวโปรตุเกสก่อรัฐประหารในลิสบอน โค่นล้มระบอบเผด็จการฝ่ายขวาที่ปกครองโปรตุเกสมานานถึง 48 ปี รัฐบาลใหม่เริ่มเปลี่ยนผ่านโปรตุเกสไปสู่ระบบประชาธิปไตย และมุ่งมั่นจะปลดอาณานิคม รัฐบาลดำเนินนโยบายปลดอาณานิคมและเสนอการส่งคืนมาเก๊าแก่จีนใน ค.ศ. 1978 รัฐบาลจีนปฏิเสธข้อเสนอนี้ โดยเชื่อว่าการส่งคืนมาเก๊าก่อนเวลาอันควรจะส่งผลกระทบต่อความสัมพันธ์กับฮ่องกง

วันที่ 31 ธันวาคม ค.ศ. 1975 รัฐบาลโปรตุเกสถอนกำลังทหารที่เหลืออยู่ในมาเก๊า วันที่ 8 กุมภาพันธ์ ค.ศ. 1979 รัฐบาลโปรตุเกสตัดสินใจตัดความสัมพันธ์ทางการทูตกับสาธารณรัฐจีนและสถาปนาความสัมพันธ์ทางการทูตกับสาธารณรัฐประชาชนจีนในวันถัดมา ทั้งโปรตุเกสและสาธารณรัฐประชาชนจีนต่างยอมรับว่ามาเก๊าเป็นดินแดนของจีน อาณานิคมแห่งนี้ยังคงอยู่ภายใต้การปกครองของโปรตุเกสจนกระทั่งวันที่ 20 ธันวาคม ค.ศ. 1999 เมื่อมีการส่งคืนแก่จีนและกลายเป็นเขตบริหารพิเศษมาเก๊าแห่งสาธารณรัฐประชาชนจีน เหตุการณ์นี้ถือเป็นการสิ้นสุดของการล่าอาณานิคมโพ้นทะเลของโปรตุเกสที่มีมาเกือบ 600 ปี

## ดูเพิ่ม
* การส่งมอบฮ่องกง
* หนึ่งประเทศ สองระบบ
* พิพิธภัณฑ์ของขวัญแห่งการส่งมอบมาเก๊า
* แคปซูลเวลา (มาเก๊า)

## อ้างอิง

## หนังสืออ่านเพิ่ม
*  HTML version of the chapter.
* 
* 

## แหล่งข้อมูลอื่น
* 
* The Chinese garrison in Macau  

หมวดหมู่:มาเก๊าในปี พ.ศ. 2542
หมวดหมู่:ประวัติศาสตร์มาเก๊า
หมวดหมู่:มาเก๊าของโปรตุเกส
หมวดหมู่:ประเทศจีนในปี พ.ศ. 2542
หมวดหมู่:ประเทศโปรตุเกสในปี พ.ศ. 2542
หมวดหมู่:รัฐและดินแดนที่ถูกยุบในปี พ.ศ. 2542
หมวดหมู่:การแบ่งแยกดินแดนในโปรตุเกส
หมวดหมู่:ความสัมพันธ์จีน–โปรตุเกส
หมวดหมู่:ความสัมพันธ์มาเก๊า–โปรตุเกส
หมวดหมู่:อำนาจอธิปไตย
หมวดหมู่:การปลดอาณานิคม
เคบีเอสวัน

**เคบีเอสวัน** เป็นช่องโทรทัศน์ฟรีทูแอร์ของเกาหลีใต้ที่เปิดตัวเมื่อวันที่ 31 ธันวาคม ค.ศ. 1961 โดยมีเจ้าของคือเคบีเอส ช่องนี้มีรายการที่จริงจังมากกว่าช่องพี่น้องอย่างเคบีเอสทูและไม่มีโฆษณา

## ประวัติ
เคบีเอสวันไม่ใช่ช่องโทรทัศน์ช่องแรกในประเทศเกาหลีใต้ ดีบีซี (แดฮันบรอดคาสติง) ก่อตั้งขึ้นเมื่อวันที่ 12 พฤษภาคม ค.ศ. 1956 และออกอากาศให้ผู้ชมทางโทรทัศน์แบบจำนวนจำกัด ช่องดังกล่าวเป็นของบริษัทอาร์ซีเอดิสทริบิวชันแห่งประเทศเกาหลี (KORCAD) และในช่วงแรกได้ใช้สัญญาณเรียกขานว่า HLKZ TV สถานีนี้ออกอากาศด้วยความถี่เดียวกับที่เคบีเอสวันจะใช้ในภายหลัง ผู้ชมหลายร้อยคนรับชมการถ่ายทอดสดพิธีเปิดโดยโทรทัศน์ 32 เครื่องที่ติดตั้งตามมุมถนน 25 เครื่องในอาคารสำนักงานหนังสือพิมพ์ และสนามเด็กเล่นของโรงเรียนทั่วกรุงโซล เป็นสถานีโทรทัศน์แห่งเดียวในเกาหลีก่อนที่ AFKN TV จะเริ่มต้นออกอากาศในวันที่ 15 กันยายน ค.ศ. 1957

เมื่อวันที่ 2 กุมภาพันธ์ ค.ศ. 1959 เกิดเพลิงไหม้ที่สถานีโทรทัศน์ดีบีซีส่งผลให้สถานีไม่สามารถออกอากาศได้

รัฐบาลเข้าควบคุมสถานีและเคบีเอสทีวีเริ่มออกอากาศแทนในวันที่ 31 ธันวาคม ค.ศ. 1961 แม้ว่าเดิมทีกำหนดไว้ว่าจะออกอากาศในปี ค.ศ. 1962 ก็ตาม โดยกำหนดให้สถานีโทรทัศน์เคบีเอสออกอากาศวันละ 4 ชั่วโมงครึ่ง ตั้งแต่เวลา 18.00 น. ถึง 22.30 น. ในปี ค.ศ. 1964 ออกอากาศตั้งแต่เวลา 17.30 น. ถึงเที่ยงคืน

ในเดือนธันวาคม ค.ศ. 1962 มีการประกาศว่าจะเริ่มโฆษณาเชิงพาณิชย์ทางสถานีโทรทัศน์เคบีเอสตั้งแต่วันที่ 1 มกราคม ค.ศ. 1963 แต่เคบีเอสงดเว้นการโฆษณาเชิงพาณิชย์ตั้งแต่วันที่ 1 พฤษภาคม ค.ศ. 1969 หลังจากมีการตัดสินใจเมื่อสามสัปดาห์ก่อนหน้านั้น ในเดือนกุมภาพันธ์ ค.ศ. 1976 เคบีเอสยังมีสถานีสัญญาณแบบยูเอชเอฟทางช่อง 55

ในปี ค.ศ. 1980 หลังจากทีบีซีปิดตัวลงและควบรวมเข้ากับเคบีเอส ช่องดังกล่าวก็ได้เปลี่ยนชื่อเป็นเคบีเอสวัน ช่องนี้ออกอากาศรายการส่วนใหญ่ของทีบีซีรวมถึงละครเรื่องสุดท้ายอย่าง *Daldongne* การโฆษณาเชิงพาณิชย์ได้กลับมาออกอากาศทางเครือข่ายอีกครั้งในวันที่ 7 มีนาคม ค.ศ. 1981 ในปี ค.ศ. 1990 ได้มีการตัดช่วงโฆษณาออกในวันธรรมดา แต่รายได้จากโฆษณาของช่องโดยเฉพาะรายการกีฬากลับเพิ่มขึ้น โฆษณาถูกนำออกจากช่องอีกครั้งในวันที่ 1 ตุลาคม ค.ศ. 1994

หลังจากการเปิดตัวเครือข่ายโทรทัศน์เคเบิลในเกาหลีใต้ในช่วงต้นทศวรรษที่ 1990 ช่องเคบีเอสวันก็ถูกเพิ่มเข้าในแพ็กเกจที่ต้องพกพาซึ่งในช่วงแรกจะไม่รวมช่องเชิงพาณิชย์อย่างเอ็มบีซีและเอสบีเอส

เคบีเอสวันเริ่มออกอากาศทางภาคพื้นดินแบบดิจิทัลเมื่อวันที่ 5 พฤศจิกายน ค.ศ. 2001 โดยกำหนดแอลซีเอ็นที่ช่อง 9 หลังจากได้รับการอนุมัติจากรัฐบาล เคบีเอสวันก็เริ่มออกอากาศตลอด 24 ชั่วโมงในวันที่ 8 ตุลาคม ค.ศ. 2012

## รายการ
รายการข่าวหลัก ได้แก่ KBS News Plaza (ช่วงเช้าสืบทอดมาจากทีบีซี), KBS News 12 และ KBS News 9

## อ้างอิง

หมวดหมู่:สถานีโทรทัศน์ในประเทศเกาหลีใต้
หมวดหมู่:สถานีโทรทัศน์ภาษาเกาหลี
หมวดหมู่:เครือข่ายระบบแพร่สัญญาณเกาหลี
หมวดหมู่:สถานีโทรทัศน์ที่เริ่มออกอากาศในปี พ.ศ. 2504
หมวดหมู่:ก่อตั้งในประเทศเกาหลีใต้ในปี พ.ศ. 2504
รวง

[thumb|250x250px|รวงข้าวที่ยังไม่สุกสามรวง ([ข้าวบาร์เลย์ ข้าวสาลี และข้าวไรย์) แต่ละรวงมีรยางค์แข็งจำนวนมาก]]
**รวง** คือส่วนปลายยอดลำต้นที่มีเมล็ดของธัญพืช เช่น ข้าวสาลี ข้าวโพด นอกจากนี้ยังอาจหมายถึง "กลีบที่เด่นชัดในใบบางใบ" ได้อีกด้วย

รวงข้าวมีลักษณะเป็นช่อเชิงลด ประกอบด้วยลำต้นกลางที่มีดอกเรียงกันแน่นเป็นแถว ซึ่งจะพัฒนาเป็นผลที่มีเมล็ดที่รับประทานได้ ในข้าวโพด รวงจะถูกหุ้มด้วยใบที่เรียกว่าแกลบ และภายในรวงจะมีซังข้าวโพด

ในพืชบางชนิด (รวมทั้งข้าวสาลี) รวงที่ยังไม่สุกมีส่วนช่วยในการสังเคราะห์ด้วยแสงอย่างมีนัยสำคัญ นอกเหนือจากใบที่อยู่ด้านล่างของต้นด้วย

ปรสิตชนิดหนึ่งที่รู้จักกันในชื่อ *Anguina tritici* (ear cockle) มีผลต่อรวงข้าวสาลีและข้าวไรย์โดยเฉพาะ โดยจะทำลายเนื้อเยื่อและลำต้นในระหว่างการเจริญเติบโต ปรสิตชนิดนี้ถูกกำจัดไปแล้วในหลายประเทศ (ยกเว้นในแอฟริกาเหนือและเอเชียตะวันตก) ด้วยการใช้ระบบการปลูกพืชหมุนเวียน

## อ้างอิง

หมวดหมู่:สัณฐานวิทยาของพืช
เคบีเอสทู

**เคบีเอสทู** เป็นช่องโทรทัศน์ฟรีทูแอร์ของเกาหลีใต้ เปิดตัวเมื่อวันที่ 1 ธันวาคม ค.ศ. 1980 และเจ้าของคือเคบีเอส ตรงกันข้ามกับเคบีเอสวัน ช่องนี้เน้นด้านความบันเทิงเป็นหลัก

## ประวัติ
เคบีเอสทูถูกตั้งขึ้นตามนโยบายการควบรวมกิจการและการยกเลิกสื่อมวลชน บริษัทแพร่สัญญาณทงยางซึ่งก่อตั้งโดยอี บย็อง-ช็อล ผู้ก่อตั้งซัมซุง ถูกเพิกถอนใบอนุญาตและการดำเนินการถูกรวมเข้ากับบริษัทระบบแพร่สัญญาณเกาหลี ในเวลานั้น ทีบีซีเป็นบริษัทวิทยุและโทรทัศน์ที่ใหญ่เป็นอันดับสองของเกาหลี เมื่อวันที่ 30 พฤศจิกายน ค.ศ. 1980 ทีบีซีออกอากาศเป็นครั้งสุดท้าย และในวันรุ่งขึ้น เคบีเอสทูก็ได้ออกอากาศที่กรุงโซลและปูซาน ซึ่งเป็นที่ตั้งสถานีโทรทัศน์ทีบีซี รายการบางรายการของทีบีซีได้รับการออกอากาศต่อภายใต้ช่องเคบีเอสรวมถึง KBS Music Festival ซึ่งเริ่มต้นในปี ค.ศ. 1965 ทางช่องทีบีซี เป้าหมายเริ่มแรกของเคบีเอสทูจะมุ่งเน้นในด้านวัฒนธรรมและการศึกษาเป็นหลัก ช่องเริ่มออกอากาศแบบสีเมื่อวันที่ 22 ธันวาคม ค.ศ. 1980 ร่วมกับช่องเอ็มบีซี

ในช่วงแรกไม่มีโฆษณา แต่เครือข่ายเคบีเอสทั้งสองช่องได้นำโฆษณาเชิงพาณิชย์กลับมาใช้อีกครั้งในวันที่ 7 มีนาคม ค.ศ. 1981

ในช่วงเริ่มต้นของเครือข่ายโทรทัศน์เคเบิลในเกาหลีใต้เมื่อต้นทศวรรษ 1990 ช่องเคบีเอสทูถูกเพิ่มเข้าในแพ็กเกจที่ต้องพกพาซึ่งในช่วงแรกจะไม่รวมช่องเชิงพาณิชย์อย่างเอ็มบีซีและเอสบีเอส

## อ้างอิง

หมวดหมู่:สถานีโทรทัศน์ในประเทศเกาหลีใต้
หมวดหมู่:สถานีโทรทัศน์ภาษาเกาหลี
หมวดหมู่:เครือข่ายระบบแพร่สัญญาณเกาหลี
หมวดหมู่:สถานีโทรทัศน์ที่เริ่มออกอากาศในปี พ.ศ. 2523
หมวดหมู่:ก่อตั้งในประเทศเกาหลีใต้ในปี พ.ศ. 2523
สโมสรฟุตบอลเมืองทอง ยูไนเต็ด ในฤดูกาล 2568–2569

การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2568–2569 เป็นฤดูกาลที่ 19 นับตั้งแต่เข้ามาเทคโอเวอร์สโมสรฟุตบอลหนองจอกพิทยานุสรณ์ เมื่อปี พ.ศ. 2550 ถือเป็นฤดูกาลที่ 17 ติดต่อกันบนลีกสูงสุดนับตั้งแต่เลื่อนชั้นมาในฤดูกาล 2552

เมื่อวันที่ 25 มิถุนายน พ.ศ. 2567, ไทยลีกได้ประกาศโปรแกรมการแข่งขันนัดต่อไปสำหรับฤดูกาล ไทยลีก ฤดูกาล 2568–69. 
ฤดูกาลเริ่มวันที่ 16 สิงหาคม พ.ศ. 2568, และจะสิ้นสุดในวันที่ 24 พฤษภาคม พ.ศ. 2569. 

## ผู้เล่น

## การซื้อขายและยืมตัว
### เข้า

**การซื้อขายก่อนเปิดฤดูกาล**

**การย้ายทีมช่วงกลางฤดูกาล**

### ยืมตัว เข้า

**ก่อนเปิดฤดูกาล**

**ช่วงกลางฤดูกาล**

### กลับมาจากการยืมตัว (เข้า)

**ก่อนเปิดฤดูกาล**

### ออก

**ก่อนเปิดฤดูกาล**

**ช่วงกลางฤดูกาล**

### กลับมาจากการยืมตัว (ออก)

**ก่อนเปิดฤดูกาล**

### ยืมตัว ออก

**ก่อนเปิดฤดูกาล**

**ช่วงกลางฤดูกาล**

## กระชับมิตร
### กระชับมิตร ก่อนเปิดฤดูกาล

## การแข่งขัน
### ภาพรวมการแข่งขัน

### ไทยลีก

### ไทยเอฟเอคัพ

### ไทยลีกคัพ

## หมายเหตุ

## อ้างอิง

หมวดหมู่:ฤดูกาลของสโมสรฟุตบอลเมืองทอง ยูไนเต็ด
ม
ยอดขายสินค้า

**ยอดขายสินค้า** ( หรือเรียกว่า gross merchandise value/GMV หรือ gross merchandise sales/GMS) เป็นคำที่ใช้ในการซื้อของออนไลน์ เพื่อระบุมูลค่าเงินรวมของการขายสินค้า (เช่น ดอลลาร์สหรัฐหรือยูโร) ผ่านตลาดกลางออนไลน์ใดตลาดหนึ่งในช่วงระยะเวลาที่กำหนด GMV จะรวมค่าธรรมเนียมหรือการหักค่าใช้จ่ายอื่น ๆ ที่ผู้ขายอาจคำนวณแยกต่างหากไว้ด้วย อนึ่งรายได้ของเว็บไซต์มาจากค่าธรรมเนียม จึงต่างจากมูลค่าของสินค้าที่ขายได้

สำหรับบริษัทค้าปลีกออนไลน์ GMV หมายถึง ราคาขายเฉลี่ยต่อรายการที่ลูกค้าจ่าย คูณด้วย จำนวนสินค้าที่ขายได้ ตัวอย่างเช่น ถ้าบริษัทขายหนังสือ 10 เล่ม ในราคาเล่มละ 100 ดอลลาร์ GMV คือ 1,000 ดอลลาร์ ซึ่งถือเป็น “รายได้รวม” ในกรณีนี้ โมเดลธุรกิจเป็นแบบค้าปลีก กล่าวคือ บริษัทเป็นผู้ซื้อสินค้า เก็บสต็อก (หากจำเป็น) และจำหน่ายหรือส่งมอบสินค้าให้กับลูกค้า อย่างไรก็ตาม GMV ไม่ได้หมายถึงรายได้สุทธิ เนื่องจากไม่ได้นำต้นทุนต่าง ๆ และสินค้าที่ถูกคืนมาหักออกด้วย

## อ้างอิง

หมวดหมู่:การพาณิชย์อิเล็กทรอนิกส์
หมวดหมู่:ผู้ค้าปลีกออนไลน์
หมวดหมู่:รายได้
จอห์น สทิวเวิร์ต มิลล์

**จอห์น สทิวเวิร์ต มิลล์** (, 20 พฤษภาคม ค.ศ. 1806 – 7 พฤษภาคม ค.ศ. 1873) เป็นนักปรัชญา นักเศรษฐศาสตร์การเมือง นักการเมือง และข้าราชการชาวอังกฤษ เขาเป็นหนึ่งในนักคิดที่มีอิทธิพลมากที่สุดในประวัติศาสตร์เสรีนิยมและเสรีนิยมสังคม เขาเป็นผู้มีส่วนสนับสนุนทฤษฎีสังคม ปรัชญาการเมือง และเศรษฐศาสตร์การเมือง *สารานุกรมปรัชญาสแตนฟอร์ด* ขนานนามว่า "นักปรัชญาที่พูดภาษาอังกฤษที่มีอิทธิพลมากที่สุดในศตวรรษที่ 19" เขามองเสรีภาพว่าเป็นการให้ความชอบธรรมต่อเสรีภาพของปัจเจกบุคคล เพื่อต่อต้านการควบคุมอย่างไร้ขอบเขตของรัฐและสังคม เขาสนับสนุนการปฏิรูปทางการเมืองและสังคม เช่น ระบบผู้แทนตามสัดส่วน การปลดปล่อยสตรี และการพัฒนาองค์กรแรงงานและสหกรณ์การเกษตร

## อ้างอิง

หมวดหมู่:ชาวอังกฤษเชื้อสายสกอตแลนด์
หมวดหมู่:ผู้เขียนอัตชีวประวัติชาวอังกฤษ
หมวดหมู่:บุคคลที่เสียชีวิตในปี พ.ศ. 2416
หมวดหมู่:บุคคลที่เกิดในปี พ.ศ. 2349
หมวดหมู่:นักปรัชญาในคริสต์ศตวรรษที่ 19
หมวดหมู่:ศิษย์เก่าจากมหาวิทยาลัยคอลเลจลอนดอน
ฆาฏ

**ฆาฏ** (อักษรเทวนาครี: , อักษรโรมัน: Ghat, ) เป็นคำในอนุทวีปอินเดียใช้เรียกขั้นบันไดทางเดินลงแหล่งน้ำ หรือท่าน้ำ เช่น ที่มีไว้สำหรับการลงอาบน้ำหรือประกอบพิธีศพริมแม่น้ำหรือแหล่งน้ำอื่น ๆ เช่น ฆาฏในพาราณสี หรือโธพีฆาฏ 

## ศัพทมูล
คำนี้มีรากมาจาก (ฆฏฏ; **) มีการแปลเป็นภาษาอังกฤษไว้ทั้งว่าเป็นที่จอดเทียบ, ที่อาบน้ำ และทางเดินขั้นบันไดลงน้ำ  ในภาษากลุ่มทราวิฑมีคำเทียบเท่า เช่น ในภาษาเตลูกู *กัฏฏะ* (kaṭṭa) และ *คัฏฏุ* (gaṭṭu) แปลว่าเขื่อน

## นอกอนุทวีปอินเดีย
ในจอร์จทาวน์ ปีนัง ประเทศมาเลเซีย ใช้คำนี้ในรูปสะกดว่า "Ghaut" (กอต, กาวต์, กาต) สำหรับระบุส่วนขยายของถนนที่เป๋นชั้นบันไดหรือท่าเทียบในแหล่งน่ำ ส่วนในภาษามลายูใช้คำว่า กัต (Gat) ในประเทศสิงคโปร์มีย่านชื่อว่าโดบีกอต (มาจากคำว่า โธพีฆาฏ; ฆาฏที่ซักผ้า)

อาปรวสีฆาฏในพอร์ตลูอิส ในประเทศมอรีเชียส เป็นสถานที่ขนส่งค้าทาสจากอินเดียในอดีต 

## อ้างอิง

หมวดหมู่:ภูมิศาสตร์อินเดีย
หมวดหมู่:น้ำในประเทศอินเดีย
โดบีกอต

**โดบีกอต** (อักษรโรมัน: Dhoby Ghaut,  ) เป็นย่านในประเทศสิงคโปร์ หรือใช้เรียกสถานีเอ็มอาร์ทีชื่อเดียวกัน ซึ่งเป็นสถานีเชื่อมต่อสายเหนือ-ใต้, สายตะวันออกเฉียงเหนือ และสายวงกลม โดบีกอตเป็นย่านที่กินพื้นที่ริมขอบปลายตะวันออกของถนนออร์เชิร์ด

## ศัพทมูล

โดบีกอต มีที่มาจากชื่อ *[[Dhobi ghat|โธพีฆาฏ]]* (Dhobi Ghat) แปลว่า ฆาฏของโธพี โดย โธพี หมายถึงอาชีพหรือธุรกิจซักผ้าหรือซักรีด และ ฆาฏ หมายถึงทางบันไดที่ยื่นลงไปสู่แหล่งน้ำ เช่นฆาฏในพาราณสีริมแม่น้ำคงคา โดยคำว่า ฆาฏ (ghat) ได้ถูกแปลงเป็นรูปอังกฤษ เป็น *[[ghat|ghaut]]*

## อ้างอิง
ชาร์ลี มอร์นิงสตาร์

**เจ้าหญิงชาร์ล็อตต์** "**ชาร์ลี**" **มอร์นิงสตาร์** () เป็นตัวละครที่สร้างสรรค์โดยวิเวียน "วิฟเซียพ็อพ" เมดราโน (Vivienne "VivziePop" Medrano) ปรากฏในฐานะตัวเอกของซีรีส์แอนิเมชันโทรทัศน์สำหรับผู้ใหญ่แนวละครเพลงเรื่อง *[[โรงแรมนรกหรรษา]]* (*Hazbin Hotel*) โดยมีบทบาทเป็นเจ้าหญิงแห่งนรก นักพากย์หลักผู้ให้เสียงตัวละครคือเอรีกา เฮนนิงเซน (Erika Henningsen) นักพากย์ผู้ให้เสียงภาษาไทยคือนพวรรณ เหมะบุตร ชาร์ลีบริหารโรงแรมชื่อโรงแรมฮาซบิน หวังจะใช้เป็นสถานที่ไถ่บาปให้ดวงวิญญาณของผู้คนในนรกเพื่อช่วยให้ได้ขึ้นสวรรค์ ชาร์ลีเป็นลูกสาวของลิลิธ (Lilith) และลูซิเฟอร์ มอร์นิงสตาร์ (Lucifer Morningstar) และเป็นแฟนของแว็กกี้ (Vaggie; อดีตเทวดาปราบปีศาจตกสวรรค์และเป็นผู้จัดการของโรงแรม) ตัวละครชาร์ลีได้รับการตอบรับในเชิงบวกโดยทั่วไป

## อ้างอิง

หมวดหมู่:ตัวละครในโรงแรมนรกหรรษา
หมวดหมู่:ตัวละครที่เป็นครึ่งปิศาจ
หมวดหมู่:ตัวละครที่เป็นเจ้าหญิง
หมวดหมู่:ตัวละครที่เป็นนักสู้ด้วยโล่
หมวดหมู่:ตัวละครที่เป็นนักสู้ด้วยอาวุธด้ามยาวและหอก
หมวดหมู่:ตัวละครที่เป็นไบเซ็กชวลหญิง
หมวดหมู่:ตัวละครที่เป็นปิศาจและมาร
หมวดหมู่:ตัวละครหญิงในการ์ตูนทีวีแอนิเมชัน
หมวดหมู่:ตัวละครแอนิเมชันที่ปรากฏตัวครั้งแรกในปี พ.ศ. 2562
หมวดหมู่:ตัวละครโทรทัศน์ที่ปรากฏตัวครั้งแรกในปี พ.ศ. 2562
ดาวตกก่อเกิดรัก

***ดาวตกก่อเกิดรัก*** (เวอร์ชั่นทรูไอดี) หรือ ***ดุจดวงดาว พร่างพราวราวประกายรัก*** (เวอร์ชั่นโมโน) เป็นละครจีนแนว *กู่จวง* ปี ค.ศ. 2023 ที่สร้างจากนวนิยายชื่อเดียวกันของนักเขียนออนไลน์เรื่อง "Once Upon a Time Junhua" เป็นเรื่องที่ 3 ใน "Honey Trilogy" ผลิตโดย Perfect World Pictures กำกับโดย Zhu Rui Bin และนำแสดงโดยเฉิน ซิงซฺวี่, หลี่ หลานตี้, เฉิน มู่ฉื่อและเหอ เซฺวียนหลิน ออกอากาศครั้งแรกเมื่อวันที่ 16 กุมภาพันธ์ ค.ศ. 2023 ทางเจียงซูทีวีและเจ้อเจียงทีวี รวมถึงออกอากาศทางโยวคู่และออกอากาศครั้งแรกทางไลน์ทีวีในไต้หวัน

## อ้างอิง

หมวดหมู่:ละครโทรทัศน์จีนในปี พ.ศ. 2566
หมวดหมู่:ละครโทรทัศน์จีนในคริสต์ทศวรรษ 2020
หมวดหมู่:ละครโทรทัศน์ที่สร้างจากนวนิยายจีน
หมวดหมู่:ละครโทรทัศน์แนวจินตนิมิตจีน
การเลือกตั้งสมาชิกสภาผู้แทนราษฎรจังหวัดกาฬสินธุ์ เขต 2 แทนตำแหน่งที่ว่าง พ.ศ. 2525

**การเลือกตั้งสมาชิกสภาผู้แทนราษฎรจังหวัดกาฬสินธุ์ เขต 2 แทนตำแหน่งที่ว่าง พ.ศ. 2525** เป็นการเลือกตั้งสมาชิกสภาผู้แทนราษฎรจังหวัดกาฬสินธุ์ แทนที่ ประยูร โง่นคำ ที่เสียชีวิตลง โดยกำหนดให้มีการเลือกตั้งเมื่อวันที่ 16 พฤษภาคม พ.ศ. 2525

## ที่มา
เนื่องจาก ประยูร โง่นคำ สมาชิกสภาผู้แทนราษฎรจังหวัดกาฬสินธุ์ พรรคประชาธิปัตย์ ได้เสียชีวิตลง เมื่อวันที่ 27 กุมภาพันธ์ พ.ศ. 2525 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 16 พฤษภาคม พ.ศ. 2525

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

* แทนตำแหน่งของ ประยูร โง่นคำ ส.ส.ลำดับที่ 2 ของเขตเลือกตั้ง

## อ้างอิง

กาฬสินธุ์ พ.ศ. 2525
กาฬสินธุ์
หมวดหมู่:การเลือกตั้งในจังหวัดกาฬสินธุ์
ไทม์ลูป

**ไทม์ลูป** () หรือ **วงจรเวลา** เป็นอุปกรณ์โครงเรื่องที่ปรากฏในงานนิยาย โดยตัวละครจะต้องเผชิญกับช่วงเวลาหนึ่งที่หมุนเวียนซ้ำไปซ้ำมา ซึ่งอาจเกิดขึ้นหลายครั้ง พร้อมทั้งมีเป้าหมายที่จะหลุดพ้นจากวงจรแห่งการซ้ำซ้อนนี้ในที่สุด ไทม์ลูปจะทำการรีเซ็ตเวลาใหม่ทุกครั้งเมื่อเงื่อนไขบางอย่างบรรลุผล เช่น การเสียชีวิตของตัวละคร หรือถึงเวลาจุดหนึ่ง ทำให้เหตุการณ์วนกลับไปเริ่มต้นใหม่อีกครั้ง โดยตัวละครหนึ่งหรือหลายตัวอาจยังคงจดจำเหตุการณ์จากรอบก่อนหน้าได้

นอกจากนี้ คำว่า "ไทม์ลูป" ยังอาจถูกนำไปใช้อธิบายสถานการณ์ที่เกี่ยวข้องกับการเดินทางข้ามเวลา ซึ่งเหตุการณ์ต่าง ๆ เชื่อมโยงกันเป็นห่วงโซ่ของเหตุและผลที่หมุนเวียนเป็นวงกลม โดยการกระทำในอดีตนำไปสู่เหตุการณ์ในอนาคต ซึ่งสุดท้ายจะย้อนกลับมากระตุ้นเหตุการณ์เดิมในอดีตอีกครั้ง ก่อให้เกิดวงจรที่ไม่มีจุดเริ่มต้นหรือจุดสิ้นสุดที่แน่ชัด แนวคิดนี้ท้าทายการรับรู้เรื่องเวลาแบบเส้นตรง และมักปรากฏในนิยายวิทยาศาสตร์ รวมถึงทฤษฎีฟิสิกส์เชิงเวลา เช่น แนวคิดเรื่องเส้นโค้งคล้ายเวลาแบบปิด (closed timelike curves)
## ดูเพิ่ม

## อ้างอิง


*
หมวดหมู่: ปรากฏการณ์ตามช่วงเวลา
หมวดหมู่: ธีมนิยายวิทยาศาสตร์
วงจรเวลา
เดดแอ็กเคานต์ พิฆาตบัญชีมรณะ

เป็นซีรีส์มังงะญี่ปุ่นที่เขียนและวาดภาพประกอบโดยชิซึมุ วาตานาเบะ ในตอนแรกได้เริ่มตีพิมพ์ในนิตยสารมังงะแนว''โชเน็ง'' ''โชเน็นแม็กกาซีนรายสัปดาห์''ของสำนักพิมพ์โคดันชะเมื่อเดือนมกราคม พ.ศ. 2566 ต่อมาได้มีการย้ายไปยังเว็บไซต์*แม็กกาซีน พ็อกเก็ต*ในเดือนตุลาคมของปีเดียวกันนั้น ซีรีส์อนิเมะทางโทรทัศน์ที่ผลิตโดยสตูดิโอซินเนอร์จีเอสพี เริ่มออกอากาศตั้งแต่เดือนมกราคมจนถึงเดือนมีนาคม พ.ศ. 2569

## ตัวละคร
;
:
;
:
;
:
;
:
;
:
;
:
;
:

## สื่อ
### มังงะ
*เดดแอ็กเคานต์ พิฆาตบัญชีมรณะ* เขียนและวาดภาพโดยชิซึมุ วาตานาเบะ ได้รับการตีพิมพ์ครั้งแรกในนิตยสารมังงะแนว''โชเน็ง'' ''โชเน็นแม็กกาซีนรายสัปดาห์'' ของสำนักพิมพ์โคดันชะ ตั้งแต่วันที่ 18 มกราคม จนถึงวันที่ 6 กันยายน พ.ศ. 2566 ต่อมาได้มีการย้ายมาลงเว็บไซต์ *แม็กกาซีน พ็อกเก็ต*เมื่อวันที่ 7 ตุลาคม พ.ศ. 2566 ตอนต่าง ๆ ได้รับการรวบรวมตีพิมพ์เป็นเล่ม (*[[ทังโกบง]]*) จำนวน 11 เล่ม ณ เดือนมิถุนายน พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 23 กรกฎาคม พ.ศ. 2568

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 13 มีนาคม พ.ศ. 2568 ซีรีส์นี้จะผลิตโดยสตูดิโอซินเนอร์จีเอสพีและกำกับโดยเคยะ ไซโต เขียนบทซีรีส์โดยมิตสึทากะ ฮิโรตะ และเพลงประกอบที่แต่งโดยเคจิ อินาอิ เริ่มออกอากาศตั้งแต่วันที่ 11 มกราคม จนถึงวันที่ 28 มีนาคม พ.ศ. 2569 ทางรายการ IMAnimation ของช่องทีวีอาซาฮิและช่องอื่น ๆ ในเครือข่าย เพลงเปิดของเรื่องคือ  ร้องโดย  ขณะที่เพลงปิดของเรื่องคือ  ร้องโดย เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้ และสตรีมผ่านยูทูบช่อง Ani-One Asia

#### รายชื่อตอน

## ดูเพิ่ม
**[[เรียล แอคเคานต์]]* ซีรีส์มังงะอีกเรื่องโดยชิซึมุ วาตานาเบะ

## หมายเหตุ

## อ้างอิง

## แหล่งข้อมูลอื่น
* 
* 
* 
*

หมวดหมู่:มังงะที่ตีพิมพ์ในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวโลดโผน
หมวดหมู่:ซีรีส์อนิเมะที่สร้างจากมังงะ
หมวดหมู่:การไล่ผีในอนิเมะและมังงะ
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:เมเดียลิงก์
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:รายการโทรทัศน์ของทีวีอาซาฮี
หมวดหมู่:เว็บคอมิกที่ได้รับการตีพิมพ์
หมวดหมู่:งานเกี่ยวกับโทรศัพท์มือถือ
หมวดหมู่:ฟีนิกซ์ (สำนักพิมพ์)
การเลือกตั้งสมาชิกสภาผู้แทนราษฎรจังหวัดชัยนาท เขต 1 แทนตำแหน่งที่ว่าง พ.ศ. 2524

**การเลือกตั้งสมาชิกสภาผู้แทนราษฎรจังหวัดชัยนาท เขต 1 แทนตำแหน่งที่ว่าง พ.ศ. 2524** เป็นการเลือกตั้งสมาชิกสภาผู้แทนราษฎรจังหวัดชัยนาท แทนที่ศรายุทธ ชะนะกุล ที่เสียชีวิตลง โดยกำหนดให้มีการเลือกตั้งเมื่อวันที่ 22 พฤศจิกายน พ.ศ. 2524

## ที่มา
เนื่องจาก ศรายุทธ ชะนะกุล สมาชิกสภาผู้แทนราษฎรจังหวัดชัยนาท พรรคกิจสังคม ได้เสียชีวิตลง เมื่อวันที่ 31 สิงหาคม พ.ศ. 2524 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 22 พฤศจิกายน พ.ศ. 2524

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด

* แทนตำแหน่งของ ศรายุทธ ชะนะกุล สส.ลำดับที่ 2 ของเขตเลือกตั้ง

## อ้างอิง

ชัยนาท พ.ศ. 2524
ชัยนาท
หมวดหมู่:การเลือกตั้งในจังหวัดชัยนาท
เฉิน ซิงซฺวี่

**เฉิน ซิงซฺวี่** (; เกิด 31 มีนาคม ค.ศ. 1996) หรือที่รู้จักกันในชื่อ **โอลิเวอร์ เฉิน** เป็นนักแสดงและนายแบบชาวจีน เขาเป็นที่รู้จักจากบทเอี๊ยคังใน *[[มังกรหยก (ละครโทรทัศน์ พ.ศ. 2560)|มังกรหยก]]* (2017),  กู้ เสี่ยวอู่/หลี่ เฉิงอินใน *ตงกง ตำนานรักตำหนักบูรพา* (2019), ถาน เซฺวียนหลินใน *เพียงรักแรกพบ* (2021) และเส้าเตี่ยน โหย่วฉินใน *[[ดาวตกก่อเกิดรัก]]* (2023)

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวจีนในศตวรรษที่ 21
หมวดหมู่:นักแสดงละครโทรทัศน์ชายชาวจีน
หมวดหมู่:นักแสดงภาพยนตร์ชายชาวจีน
หมวดหมู่:นักแสดงจากเฉิ่นหยาง

## ชีวิตวัยเด็กและการศึกษา
เฉิน ซิงซฺวี่เกิดเมื่อวันที่ 31 มีนาคม ค.ศ. 1996 ในเมืองเฉิ่นหยาง มณฑลเหลียวหนิง ประเทศจีน เขาถูกค้นพบโดยแมวมองเมื่ออายุได้ 3 ขวบในสวนสาธารณะ และเริ่มถ่ายโฆษณา เขาถ่ายละครโทรทัศน์เรื่องแรกเมื่ออายุ 4 ขวบ แม้ว่าเฉิน ซิงซฺวี่จะเกิดที่เฉิ่นหยาง แต่แม่ของเขาทำงานที่ปักกิ่ง ดังนั้นเธอจึงพาเขามาที่ปักกิ่งและให้เขาเรียนที่โรงเรียนประถมศึกษาในเขตไห่เตี้ยนของปักกิ่ง ต่อมาเขาได้เข้าเรียนที่โรงเรียนมัธยมศึกษาในเครือ Beijing Dance Academy และสำเร็จการศึกษาระดับมัธยมศึกษาตอนต้นและตอนปลาย 

เฉินเข้าเรียนในแผนกการแสดงของ Central Academy of Drama ในปี ค.ศ. 2014 และสำเร็จการศึกษาในปี ค.ศ. 2018

## อาชีพ
### ค.ศ. 2001–2010: ช่วงเริ่มต้นอาชีพในฐานะนักแสดงเด็ก
เฉินปรากฏตัวครั้งแรกในฐานะนักแสดงเด็กในละครโทรทัศน์เรื่อง *A Passionate Life* (2001) ซึ่งมี ลฺหวี่ หลี่ผิง แสดงนำ

ในปี ค.ศ. 2005 เขาได้แสดงในละครโทรทัศน์แนวสงครามเรื่อง *The Door to the Wind* ในปี ค.ศ. 2006 เขารับบทเป็น พาน ตงจื่อ ในละครโทรทัศน์สำหรับเด็กเรื่อง *Sparkling Red Star* ในปี ค.ศ. 2007 เขาได้แสดงในละครโทรทัศน์อิงประวัติศาสตร์เรื่อง *The Legend of Meng Li Ju* โดยรับบทเป็นเจ้าชายรัชทายาทในวัยเด็ก ในปี ค.ศ. 2010 เขาแสดงนำในภาพยนตร์โรแมนติกเรื่อง *[[รักใต้ต้นซานจา]]*

### ค.ศ. 2017–ปัจจุบัน: ได้รับความนิยมเพิ่มขึ้น
ในปี ค.ศ. 2017 เฉินเริ่มได้รับความสนใจและความนิยมเพิ่มมากขึ้นจากบทเอี๊ยคังในละครกำลังภายในเรื่อง *[[มังกรหยก (ละครโทรทัศน์ พ.ศ. 2560)|มังกรหยก]]* ซึ่งดัดแปลงมาจากนวนิยายชื่อเดียวกันของกิมย้ง

ในปี ค.ศ. 2019 เฉินได้แสดงในละครโทรทัศน์แนวโรแมนติกอิงประวัติศาสตร์เรื่อง *[[ตงกง ตำนานรักตำหนักบูรพา]]* ซึ่งสร้างจากนวนิยายของ Fei Wo Si Cun ละครเรื่องนี้ประสบความสำเร็จและมีแฟน ๆ ติดตามเป็นจำนวนมาก เฉินได้รับคำวิจารณ์ในเชิงบวกจากการแสดงเป็น กู้ เสี่ยวอู่/หลี่ เฉิงอิน ส่งผลให้เขาได้รับความนิยมเพิ่มมากขึ้น จากนั้นเขาได้รับบทในละครสมัยใหม่เรื่อง *[[The Best of Times]]* ต่อด้วยละครแนวทหารเรื่อง *[[The Glory of Youth]]*

ในปี ค.ศ. 2020 เฉินแสดงนำในภาพยนตร์แนวโรแมนติกแฟนตาซีเรื่อง *[[โปเยโปโลเย 2020]]* ซึ่งดัดแปลงมาจากภาพยนตร์เรื่อง *[[โปเยโปโลเย เย้ยฟ้าแล้วก็ท้า]]* ในปี ค.ศ. 1987

ในปี ค.ศ. 2023 เขาแสดงนำในละครแนวแฟนตาซีเรื่อง *[[ดาวตกก่อเกิดรัก]]* ร่วมกับหลี่ หลานตี้ ซึ่งแสดงให้เห็นถึงพรสวรรค์ด้านการแสดงของเขาโดยรับบทเป็นตัวละครนำฝ่ายชาย 5 ตัวที่แตกต่างกัน

ในปี ค.ศ. 2024 เขารับบทเป็นบอสในละครโทรทัศน์แนวสุขนาฏกรรมจินตนิยมเรื่อง *[[กับดักรัก บอสตัวร้าย]]* ร่วมกับจาง รั่วหนาน นอกจากนี้เขายังรับบทเป็นเสี่ยว อี้เฉิงประกบคู่กับวิกตอเรีย ซ่ง ในละครเรื่อง *วุ่นรักนักแปล* ซึ่งออกอากาศเมื่อเดือนมกราคม ค.ศ. 2024 ทางสถานีโทรทัศน์หูหนาน

## ผลงานการแสดง
### ซีรีส์

## อ้างอิง
กรดอิมิดาโซล-4-โอน-5-โพรพิโอนิก

**กรดอิมิดาโซล-4-โอน-5-โพรพิโอนิก** () เป็นสารตัวกลางที่สำคัญในกระบวนการเมแทบอลิซึมของฮิสติดีน (histidine) ในร่างกาย สารประกอบชนิดนี้มีลักษณะเป็นสารไม่มีสี และไวต่อการทำปฏิกิริยากับแสงเมื่อสัมผัสกับอากาศ โครงสร้างของสารนี้มีวงแหวนอิมิดาโซโลน (imidazolone) เป็นองค์ประกอบหลัก

## การก่อตัว
กรดอิมิดาโซล-4-โอน-5-โพรพิโอนิก ก่อตัวขึ้นจากการทำงานของเอนไซม์ยูโรคาเนส (urocanase) ซึ่งทำปฏิกิริยากับกรดยูโรคานิก (urocanic acid)

หลังจากนั้นอิมิดาโซโลนโพรพิโอเนตไฮโดรเลส (imidazolonepropionate hydrolase) ซึ่งเป็นเอนไซม์อีกชนิดหนึ่ง จะเข้ามาเร่งปฏิกิริยาไฮโดรไลซิสของเฮเทอโรไซเคิล (heterocycle) ซึ่งเป็นส่วนหนึ่งของโครงสร้างสารเคมี ให้เปลี่ยนไปเป็นอนุพันธ์ของกรดกลูตามิก (glutamic acid)

การผลิตกรดอิมิดาโซล-4-โอน-5-โพรพิโอนิก โดยจุลินทรีย์ในลำไส้มนุษย์นั้น ส่งผลต่อการส่งสัญญาณอินซูลิน (insulin signaling) ซึ่งมีความสำคัญและเกี่ยวข้องกับภาวะเบาหวานชนิดที่ 2 (type II diabetes)

## ดูเพิ่ม
* 
* 
* 

## อ้างอิง

หมวดหมู่:กรดคาร์บอกซิลิก
หมวดหมู่:อิมิดาโซลีน
หมวดหมู่:แลกแทม
จากแม่น้ำสู่ทะเล

"**จากแม่น้ำสู่ทะเล**" (; ; ) เป็นสโลแกนทางการเมืองที่เรียกพื้นที่ระหว่างแม่น้ำจอร์แดนถึงทะเลเมดิเตอร์เรเนียน ซึ่งตามประวัติศาสตร์รู้จักกันในชื่อปาเลสไตน์ โดยเคยเป็นปาเลสไตน์ในอาณัติ และปัจจุบันประกอบด้วยประเทศอิสราเอลและดินแดนปาเลสไตน์อันประกอบด้วยเวสต์แบงก์และฉนวนกาซา วลีและรูปแบบที่มาจากวลีนี้พบใช้กันทั้งโดยชาวปาเลสไตน์และชาวอิสราเอล เพื่อหมายถึงพื้นที่ควรมีเพียงรัฐเดียว

ในคริสต์ทศวรรษ 1960 องค์การปลดปล่อยปาเลสไตน์ (พีแอลโอ) ใช้วลีนี้เพื่อเรียกร้องสิ่งที่พวกเขาเห็นว่าเป็น"การให้เอกราช"รัฐที่ครอบคลุมทั้งปาเลสไตน์ในอาณัติ ใน ค.ศ. 1969 หลังจากการแก้ไขหลายครั้ง พีแอลโอได้ใช้วลีดังกล่าวเพื่อเรียกร้องให้ใช้ทางออกรัฐเดียว ซึ่งหมายถึง "รัฐฆราวาสประชาธิปไตยหนึ่งรัฐที่จะเข้ามาแทนที่รัฐอิสราเอลซึ่งเป็นรัฐที่มีเชื้อชาติและศาสนาเป็นหลัก"

นักเคลื่อนไหวที่สนับสนุนปาเลสไตน์หลายคนมองสิ่งนี้เป็น "การเรียกร้องสู้สันติภาพและความเท่าเทียม" หลังการปกครองทางทหารเหนือชาวปาเลสไตน์หลายทศวรรษ ส่วนชาวยิวหลายคนมองเป็นการเรียกร้องให้มีการทำลายอิสราเอล ฮะมาสใช้วลีนี้ในกฎบัตร ค.ศ. 2017 การใช้งานวลีนี้โดยกลุ่มนักรบชาวปาเลสไตน์ทำให้ผู้วิจารณ์กล่าวว่าวลีดังกล่าวสนับสนุนการรื้อทำลายอิสราเอล และถอดถอนหรือกำจัดประชากรยิว บางประเทศได้พิจารณาทำให้การใช้วลีดังกล่าวเป็นอาชญากรรมในฐานะการเรียกร้องให้ใช้ความรุนแรงทางต่อต้านยิว

สโลแกนไซออนิสต์ยุคแรกจินตนาการถึงการเป็นรัฐที่แผ่ขยายไปทั่วสองฝั่งแม่น้ำจอร์แดน และเมื่อวิสัยทัศน์นั้นไม่เป็นจริง จึงถูกแทนที่ด้วยแนวคิดเรื่องเกรตเตอร์อิสราเอล ซึ่งเป็นสิ่งที่ถูกมองว่าแผ่ขยายจากแม่น้ำจอร์แดนไปยังทะเล วลีนี้ยังถูกใช้โดยนักการเมืองอิสราเอลด้วย ในแถลงการณ์การเลือกตั้ง ค.ศ. 1977 ของพรรคลิคุดฝ่ายขวาของอิสราเอล กล่าวว่า "ระหว่างทะเลกับแม่น้ำจอร์แดนจะมีเพียงอำนาจอธิปไตยของอิสราเอลเท่านั้น" ประโยคคล้ายกันอย่างการเรียกพื้นที่ "ตะวันตกของแม่น้ำจอร์แดน" ก็มีการใช้งานในคริสต์ทศวรรษ 2020 โดยนักการเมืองชาวอิสราเอลคนอื่น ๆ รวมถึงนายกรัฐมนตรีอิสราเอล เบนจามิน เนทันยาฮู ในวันที่ 18 มกราคม ค.ศ. 2024

วลีนี้ถูกใช้เป็นเสียงร้องเรียกรวมพลการประท้วงสนับสนุนปาเลสไตน์ทั่วโลกอยู่บ่อยครั้ง

## อ้างอิง

## บรรณานุกรม

* 
* 

## แหล่งข้อมูลอื่น
* From the River to the Sea Explained, Unpacked

หมวดหมู่:คำนิยามข้อพิพาทการต่อต้านยิว
หมวดหมู่:ชาตินิยมปาเลสไตน์
หมวดหมู่:วลีติดปากทางการเมือง
หมวดหมู่:ความรู้สึกต่อต้านอิสราเอล
หมวดหมู่:การต่อต้านขบวนการไซออนิสต์
หมวดหมู่:วลีที่เกี่ยวข้องกับความขัดแย้งอิสราเอล-ปาเลสไตน์
หมวดหมู่:แม่น้ำจอร์แดน
หมวดหมู่:การให้เอกราช
หมวดหมู่:แนวทางแก้ปัญหารัฐเดียว
หมวดหมู่:ทางออกรัฐเดียว
สวรรภานุ

**สวรรภานุ** () เป็นอสูรที่เชื่อว่าทำให้เกิดสุริยุปราคาและจันทรุปราคาตามธรรมเนียมปรัมปราวิทยาพระเวท นอกจากนี้ยังอาจใช้เป็นนามหนึ่งของทั้งพระราหูและพระเกตุในปุราณะ ซึ่งตามธรรมเนียมชื่อว่าทำให้เกิดสุริยุปราคาและจันทรุปราคาเช่นกัน

## ตำนาน
ในหนังสือเล่มวงศ์วานของ *[[ฤคเวท]]* บรรยายถึงสวรรภานุว่าเป็นอสูรอยู่สองครั้ง สวรรคภานุโจมตีพระสูรยะทำให้เกิดเงาที่บดบังดวงอาทิตย์ สเตลลา ครามริช ระบุว่าการกระทำเช่นนี้ก็เพื่อแสดงอำนาจของตนเหนือต่อพระอาทิตย์ ในฤคเวทบรรยายต่อว่าหลังจากนั้น พระอินทร์โจมตีสวรรภานุ ฤาษีอัตตริพบพระอาทิตย์และนำกลับมรคืนไว้บนท้องฟ้าดังเดิม

สวรรภานุยังมีสถานะเป็นผู้ช่วยของพระศุกร์ ในฐานะผู้สอนอสูร สวรรภานุได้พยายามขโมยและปัดน้ำอมฤตขณะโมหินีถือ ระหว่างนั้นสวรรภานุถูกพระวิษณุตัดศีรษะขาดจากตัว แต่ด้วยฤทธิ์ของน้ำอมฤตทำให้ตนไม่ตาย ส่วนศีรษะกลายมาเป็นพระราหู และส่วนลำตัวกลายมาเป็นพระเกตุ

ในมหาภารตะ พระสูรยะมีการบรรยายไว้ว่าเป็น "ศัตรูของสวรรภานุ" สวรรภานุได้โจมตีทั้งพระอาทิตย์และพระจันทร์โดยใช้ธนู ก่อนที่ทั้งสองจะได้รับการชุบชีวิตโดยฤาษีอัตตริในฤคเวท

ใน *[[Harivamsa|หริวงศ์]]* สวรรภานุได้พากาลเนมิท่องไปตามจักรวาล ส่วนในปุราณะบรรยายว่าสวรรภานุเป็นบุตรของเทวีสิงหิกา

## อ้างอิง

### บรรณานุกรม
*J. Sarat Chander : "Ketu and its Forms". 2000.
*Sukumari Bhattacharji : *The Indian Theogony*. Cambridge University Press, 1970.
*John E. Mitchiner : *Traditions of the Seven Rishis*. Motilal Banarsidass, Delhi, 1982.

หมวดหมู่:ปรัมปราวิทยาฮินดู
อมฤต (ศาสนาอินเดีย)

***อมฤต*** (, IAST: *amṛta*) เป็นคำภาษาสันสกฤตหมายถึง "ความไม่ตาย" และเป็นแนวคิดที่ปรากฏในศาสนาอินเดีย ในปรัมปราอินเดียฏบราณมักบรรยายถึงอมฤตเป็นน้ำยาอัศจรรย์แห่งชีวิต ปรากฏการบรรยายถึงอมฤตครั้งแรกในฤคเวท เป็นหนึ่งในคำไวพจน์ของ *[[soma (drink)|โสม]]* เครื่องดื่มของเหล่าเทวดา ในการกวนเกษียรสมุทร น้ำอมฤตมีบทบาทอย่างมาก และเป็นต้นเหตุของการทะเลาะกันระหว่างโลกเทวดากับอสูรเพื่อครอบครองน้ำอมฤตอันนำไปสู่ความเป็นนิรันดร์

ความสำคัญของ *อมฤต* แตกต่างกันไปตรมศาสนา เช่น ในศาสนาฮินดูและศาสนาซิกข์ *อมฤต* หรือรูปสตรี *อมฤตา* ปรากฏใช้เป็นชื่อที่ตั้งให้กับบุคคล

## ศาสนาฮินดู
ในศาสนาฮินดูเชื่อว่าอมฤตเป็นเครื่องดื่มของเทวดา ดื่มเพื่อให้ตนเป็นนิรันดร์และไม่ตาย หรือเชื่อว่านำไปสู่การบรรลุปัญญาญาณและพลังอำนาจขั้นสูงขึ้น ในการกวนเกษียรสมุทร อสูรและเทวดาได้กวนทะเลน้ำนมเกิดออกมาเป็นสิ่งอัศจรรย์มากมาย หนึ่งในนั้นคือไหน้ำอมฤตซึ่งถือไว้โดยพระธันวันตริ

## ศาสนาซิกข์
ในศาสนาซิกข์ อมฤต () หมายถึงน้ำมนตร์ที่ใช้ในพิธีอมฤตสังสการ ซึ่งเป็นพิธีเปลี่ยนผ่านรับเข้าสู่ศาสนาซิกข์ กล่าวคือเข้าสู่การเป็นขาลสาและประกอบด้วยการดื่มน้ำอมฤต น้ำดังกล่าวทำมาจากการผสมส่วนผสมหลายอย่างซึ่งรวมถึงน้ำตาล จากนั้นจะนำขันฑาลงไปอาบในน้ำนั้นพร้อมการสวดบทสวดห้าบทจากคัมภีร์

## อ้างอิง

### บรรณานุกรม
*Dallapiccola, Anna L. *Dictionary of Hindu Lore and Legend*. 

หมวดหมู่:ศาสนาฮินดู
หมวดหมู่:ศาสนาซิกข์
หมวดหมู่:ศาสนาพุทธ
หมวดหมู่:น้ำอมฤต
หมวดหมู่:คำและวลีภาษาสันสกฤต
ซับบาไท เซวี

**ซับบาไท เซวี** (; ; 1 สิงหาคม ค.ศ. 1626 – ) เป็นนักบวชชาวยิวออตโตมัน และรับบีที่ได้รับการแต่งตั้งจากสเมอร์นา (ปัจจุบันคืออิซมีร์ ประเทศตุรกี) ต้นตอครอบครัวของเขาอาจเป็นอัชเกนัซหรือเซฟาร์ดี ชื่อสองชื่อ *Shabbethay* และ *Ṣebi* หมายถึงดาวเสาร์และละมั่งภูเขา ตามลำดับ
 
เขาดำเนินกิจการทั่วจักรวรรดิออตโตมัน โดยอ้างว่าตนเป็นพระเมสสิยาห์ชาวยิวที่รอคอยมานาน และก่อตั้งขบวนการซับบาไท โดยมีหลักคำสอนศูนย์กลางคือความเชื่อที่ว่าในช่วงยุคพระเมสสิยาห์ การกระทำที่ถือเป็นบาปมาโดยตลอดจะกลายเป็นสิ่งที่ถูกต้อง หลักคำสอนแบบต่อต้านกฎหมายทำให้เซวีกับผู้ติดตามละเมิดบัญญัติของชาวยิวโดยเจตนา แนวปฏิบัติที่ขัดแย้งซึ่งต่อมาได้สร้างแรงบันดาลใจให้เกิดขบวนการเคลื่อนไหวอย่าง Frankists
 
เมื่อเดินทางถึงคอนสแตนติโนเปิลในเดือนกุมภาพันธ์ ค.ศ. 1666 ซับบาไทถูกจำคุกตามคำสั่งของแกรนด์วิเซียร์ เคอพรือลือซาเด ฟาซึล อาห์เม็ด พาชา () ในเดือนกันยายนปีเดียวกัน หลังย้ายไปแต่ละเรือนจำทั่วเมืองหลวงไปยังที่ตั้งราชสำนักที่เอเดรียโนเปิล (ปัจจุบันคือเอดีร์แน) เขาถูกตัดสินในข้อกล่าวหาว่ายุยงปลุกปั่น แกรนด์วิเซียร์ของสุลต่านเมห์เหม็ดที่ 4 ให้ซับบาไทเลือกระหว่างการพิจารณาคดีโดยใช้วิธีทรมานหรือเข้ารับอิสลาม เขาเลือกเปลี่ยนศาสนาโดยสวมผ้าโพกหัวนับแต่นั้นเป็นต้นมา ผู้นำรัฐออตโตมันทรงตอบแทนเขาด้วยเงินบำนาญก้อนโตที่ยอมทำตามแผนการทางการเมืองและศาสนาของพวกตน ครอบครัวประมาณ 300 ครอบครัวที่ตามเซวีก็เข้ารับอิสลามและกลายเป็นที่รู้จักในนามเดินเม ศัพท์ภาษาตุรกีที่แปลว่า "ผู้เปลี่ยนศาสนา"
 
ท้ายที่สุด ทางออตโตมันเนรเทศเขาสองครั้ง ครั้งแรกในคอนสแตนติโนเปิล และตอนที่มีคนได้ยินเขาร้องเพลงสดุดีกับชาวยิวที่นั่น จึงเนรเทศไปยังเมืองขนาดเล็กที่ปัจจุบันมีชื่อว่าอุลต์ซิญในบริเวณที่ปัจจุบันคือประเทศมอนเตเนโกร เขาเสียชีวิตอย่างโดดเดี่ยว
 
## อ้างอิง

 
### ผลงานอ้างอิง

* 
* 
* 
* 
*  American edition: Princeton University Press. 
* 

 
## อ่านเพิ่ม

* 
* 
* 
* 
* 
* 
* 
* 

 
## แหล่งข้อมูลอื่น

* Shabbetai Zvi Jewish Virtual Library
* Shabbetai Tsvi, False Messiah Video Lecture by Henry Abramson
* Shabbetai Tzvi and the Dangers of Messianic Kabbala Video lecture by Rabbi Menachem Levine
 

 

หมวดหมู่:ผู้ที่เปลี่ยนศาสนาจากยูดาห์เป็นอิสลาม
หมวดหมู่:ผู้อ้างเป็นพระเมสสิยาห์ชาวยิว
หมวดหมู่:นักคับบาลาห์
หมวดหมู่:ชาวยิวอัชเกนัซจากจักรวรรดิออตโตมัน
หมวดหมู่:ชาวยิวเซฟาร์ดีจากจักรวรรดิออตโตมัน
หมวดหมู่:นีกศูฟีชาวออตโตมัน
หมวดหมู่:ผู้ก่อตั้งศาสนา
ประตูชัย (คีชีเนา)

**ประตูชัย** หรือ **อาร์กุลเดตรียุมฟ์** () เป็นประตูชัยในย่านใจกลางกรุงคีชีเนา ติดกันกับอาสนวิหารพระคริสต์สมภพ บนจัตุรัสปียัตซามารีย์ อาดูเนอรี นัตซีโยนาเล ตรงข้ามกันกับบ้านรัฐบาล

## ประวัติศาสตร์
ประตูชัยนี้สร้างขึ้นในปี 1840 โดยสถาปนิก ลูกา ซาวูชเควีชี เพื่อระลึกถึงชัยชนะของจักรวรรดิรัสเซียเหนือจักรวรรดิออตโตมันในสงครามปี 1828-29 อนุสาวรีย์มีความสูงสองชั้น 13 เมตร รอบด้านเป็นเสาหัวคอรินเธียน ชั้นลนประดับแบบคลาสสิก เครื่องประดับและหัวเสาทำจากเซรามิก บนด้านหนึ่งของประตูชัย (ด้านที่หันออกจากอาสนวิหาร) มีนาฬิกา

นาฬิกาเรือนแรกนำมาติดตั้งในปี 1842 โดยนำเข้ามาจากนครออเดซา เจ็ดปีต่อมานาฬิกาเสียหายจากการถูกลมพัดต่อเนื่องและหยุดทำงานไปในปี 1881 นาฬิกาเรือนใหม่ที่นำมาติดตั้งซื้อมาจากประเทศออสเตรีย และทำงานจนถึงสงครามโลกครั้งที่สอง ที่ซึ่งเสียหายจากการถูกทิ้งระเบิดในปี 1941

ในปี 1945 มีการติดตั้งแผ่นป้ายระบุชื่อทหารของกองทัพโซเวียตและพลเมืองมอลโดวาที่ต่อสู้ในดินแดนเบสซาราเบียในสงครามโลกครั้งที่สอง บนผนังภายใต้ส่วนโค้งของประตูชัย ในปี 1991 แผ่นป้ายชื่อดังกล่าวถูกถอนออก หลังประเทศมอลโดวาได้รับเอกราชจากโซเวียต

## อ้างอิง

### บรรณานุกรม
**Centrul istoric al Chișinăului, la începutul secolului al XXI-lea*, Chișinău, Editura ARC, 2009
*Iurie Colesnic; Petru Starostenco (1997). Chișinău. Enciclopedie. Chișinău: ed. "Museum". pp.&nbsp;381–382.
*Ceasul de pe Arcul de Triumf
เอฟเฟกต์ผีเสื้อ

[thumb|upright=1.25|การทดลองแสดงผลของเอฟเฟกต์ผีเสื้อโดยใช้ [ลูกตุ้มคู่ หกชุด โดยแต่ละชุดเริ่มต้นด้วยสภาพตั้งต้นที่แทบไม่ต่างกัน แต่เมื่อเวลาผ่านไป ความแตกต่างของการเคลื่อนที่กลับเพิ่มขึ้นจนเห็นได้ชัด]]

ในทฤษฎีความโกลาหล (chaos theory) **เอฟเฟกต์ผีเสื้อ** (butterfly effect) หมายถึงความอ่อนไหวต่อเงื่อนไขตั้งต้น (initial conditions) ซึ่งการเปลี่ยนแปลงเพียงเล็กน้อยในสภาพหนึ่งของระบบไม่เชิงเส้นแบบกำหนดนิยม อาจส่งผลให้เกิดความแตกต่างอย่างมหาศาลในสภาพการณ์ถัดไป

คำนี้มีความเกี่ยวข้องอย่างใกล้ชิดกับผลงานของนักคณิตศาสตร์และนักอุตุนิยมวิทยา เอ็ดเวิร์ด นอร์ตัน ลอเรนซ์ (Edward Norton Lorenz) ซึ่งอธิบายว่าเอฟเฟกต์ผีเสื้อนั้นเกิดจากตัวอย่างเชิงเปรียบเทียบที่ว่า รายละเอียดของพายุทอร์นาโด (เช่น ช่วงเวลาและเส้นทางการก่อตัว) อาจได้รับอิทธิพลจากการกระเพื่อมปีกเล็กน้อยของผีเสื้อที่อยู่ไกลออกไปหลายสัปดาห์ก่อนหน้านั้น เดิมทีลอเรนซ์ใช้ตัวอย่างนกนางนวลทำให้เกิดพายุ แต่ภายหลังจึงเปลี่ยนเป็นผีเสื้อและทอร์นาโดเพื่อให้ดูมีบทกวีมากขึ้นในปี ค.ศ. 1972

ลอเรนซ์ค้นพบเอฟเฟกต์นี้ขณะทำการจำลองการพยากรณ์อากาศเชิงตัวเลข โดยปรับข้อมูลตั้งต้นเพียงเล็กน้อย (เช่น การปัดเศษค่าที่ดูเหมือนไม่มีผลกระทบ) แต่ผลลัพธ์กลับแตกต่างไปจากเดิมอย่างสิ้นเชิง การเปลี่ยนแปลงเพียงเล็กน้อยของเงื่อนไขตั้งต้นส่งผลให้เกิดผลลัพธ์ที่แตกต่างกันอย่างมีนัยสำคัญ

แนวคิดที่ว่าสาเหตุเล็กน้อยสามารถก่อให้เกิดผลกระทบอย่างใหญ่หลวงในระบบอากาศนั้น เคยได้รับการกล่าวถึงโดยนักคณิตศาสตร์และนักฟิสิกส์ชาวฝรั่งเศส อ็องรี ปวงกาเร (Henri Poincaré) และนักคณิตศาสตร์กับนักปรัชญาชาวอเมริกัน นอร์เบิร์ต วีเนอร์ (Norbert Wiener) ก็มีส่วนในการพัฒนาทฤษฎีนี้เช่นกัน ผลงานของลอเรนซ์ช่วยวางรากฐานแนวคิดเรื่อง *ความไม่เสถียร* ของชั้นบรรยากาศโลกในเชิงปริมาณ และเชื่อมโยงแนวคิดเรื่องความไม่เสถียรเข้ากับคุณสมบัติของระบบพลวัตขนาดใหญ่ที่แสดงพฤติกรรมพลวัตไม่เชิงเส้นและความโกลาหลเชิงกำหนดนิยม

แนวคิดเอฟเฟกต์ผีเสื้อนี้ได้ถูกนำไปใช้ในบริบทนอกเหนือจากวิทยาศาสตร์อุตุนิยมวิทยา โดยกลายเป็นคำอธิบายสถานการณ์ทั่วไปที่การเปลี่ยนแปลงเล็กน้อยอาจส่งผลให้เกิดผลลัพธ์ที่ยิ่งใหญ่ในภายหลัง

## อ่านหนังสือเพิ่ม
* James Gleick, **, New York: Viking, 1987. 368 pp.
* 
* 
* Bradbury, Ray. "A Sound of Thunder." Collier's. 28 June 1952

## อ้างอิง

## แหล่งข้อมูลอื่น
* Weather and Chaos: The Work of Edward N. Lorenz. A short documentary that explains the "butterfly effect" in context of Lorenz's work.
* The Chaos Hypertextbook. An introductory primer on chaos and fractals
* 
* New England Complex Systems Institute - Concepts: Butterfly Effect
* ChaosBook.org. Advanced graduate textbook on chaos (no fractals)
* 

หมวดหมู่:เหตุปัจจัย
หมวดหมู่:ทฤษฎีความโกลาหล
หมวดหมู่:การกำหนด
หมวดหมู่:อุปมาอุปไมยที่อ้างถึงแมลง
หมวดหมู่:ปรากฏการณ์ทางกายภาพ
หมวดหมู่:ทฤษฎีเสถียรภาพ
วันรวมชาติใหญ่

**วันรวมชาติใหญ่** () หรือ **วันชาติโรมาเนีย** เป็นวันหยุดราชการในประเทศโรมาเนีย ตรงกับวันที่ 1 ธันวาคมของทุกปี วันรวมชาติใหญ่ประกาศเป็นวันหยุดราชการครั้งแรกหลังการปฏิวัติโรมาเนีย เพื่อฉลองถึงการรวมชาติใหญ่ปี 1918 ซึ่งเป็นการผนวกรวมทรานซิลวาเนีย, เบสซาราเบีย และ บูคอวีนา เข้ากับราชอาณาจักรโรมาเนีย ซึ่งเกิดขึ้นในวันที่ 1 ธันวาคม 1918 จากการประชุมใหญ่แห่งชาติที่อัลบายูลียาซึ่งประกาศการผนวกทรานซิลวาเนียเข้ากับโรมาเนีย

วันชาติในอดีตของโรมาเนีบตรงกับวันที่ 10 พฤษภาคม เรื่อยมาจนกระทั่งการยกเลิกระบอบกษัตริย์โรมาเนียในปี 1947 อันเนื่องมาจากวันดังกล่าวมีความหมายสองแง่ คือเป็นวันที่กษัตริย์การอลที่หนี่งเดินทางถึงโรมาเนียครั้งแรกในปี 1866 และเป็นวันที่ประกาศให้สัตยาบันประกาศเอกราชโรมาเนียจากจักรวรรดิออตโตมันในปี 1877 หลังจากนั้นมา ในสมัยสาธารณรัฐสังคมนิยมโรมาเนีย จากปี 1947 ถึง 1989 ฉลองวันชาติเป็นวันที่ 23 สิงหาคม ในฐานะวันปลดแอกจากการปกครองของฟาสซิสต์ เพื่อฉลองการปฏิวัติปี 1944 ที่โค่นล้มระบอบรัฐบาลฟาสซิสต์ของอียอน อันตอเนสกู โดยกษัตริย์มีคาเอลที่หนึ่ง และท้ายที่สุดหลังระบอบคอมมิวนิสต์สิ้นสุด ได้ย้ายวันชาติมาเป็นวันรวมชาติใหญ่ นับตั้งแต่ปี 1990 จนถึงปัจจุบัน

## อ้างอิง

หมวดหมู่:วันหยุดในประเทศโรมาเนีย
หมวดหมู่:วันชาติ